Kristaps Janičenoks

Kristaps Janičenoks (dzimis  Rīgā) ir bijušais latviešu basketbolists, spēlēja uzbrūkošā aizsarga, bet dažkārt vieglā uzbrucēja pozīcijā, ilggadīgs Latvijas basketbola izlases dalībnieks. Pēdējās profesionālā basketbola sezonās pārstāvēja Latvijas klubu Rīgas VEF, tā sastāvā četras reizes kļuvis par Latvijas Basketbola līgas (LBL) čempionu. Pēc karjeras beigām kļuvis par sporta funkcionāru, darbojies Latvijas Basketbola savienībā.

 Karjera 
 Klubu karjera 
Kristaps Janičenoks nāk no Ķekavas, kur arī sācis trenēties basketbolā (pirmais treneris Andris Eglītis). Profesionālā basketbolista karjeru uzsāka 16 gadu vecumā "Brocēni/LMT" komandā. Šajā klubā viņš spēlēja no 1999. līdz 2001. gadam (kopš 2000. gada komandas nosaukums bija BK LMT). Nākamās divas sezonas K. Janičenoks pavadīja Rīgas "Skonto" sastāvā. Spēlējot šajās divās LBL komandās, viņš kļuva par četrkārtēju Latvijas vicečempionu.

Uz savu pirmo ārvalstu komandu K. Janičenoks devās 2003. gadā, kad pievienojās Beļģijas komandai Lježas "Basket", kurā viņš pavadīja vienu sezonu. 2004.—2011.2005. gada sezonā pārstāvēja Vācijas klubu Bonnas "Telekom Baskets", taču sākot ar nākamo sezonu viņš spēlēja Itālijā. Šajā laikā K. Janičenoks ir pārstāvēja Kapo d'Orlando "Orlandina Basket", Boloņas "Climamio" un "Teramo Basket". 2007. gadā viņš atgriezās Boloņas komandā "Upim" (agrāk "Climamio"). 2008. gada oktobrī K. Janičenoks pēc piecu gadu pārtraukuma atgriezās Latvijas komandā, pievienojoties "Barons/LMT" komandai. Pēc dažām spēlēm "Barona" sastāvā atstāja komandu.  viņš pievienojās Venēcijas klubam "Umana", kas spēlēja Itālijas A2 (pēc spēka valsts otrajā) līgā.

No 2010.—2011. gada sezonas pārstāvēja Rīgas VEF, kā sastāvā izcīnīja trīs LBL čempiona titulus (2011, 2012, 2013), sudraba un bronzas medaļas BBL, kā arī divreiz sasniedza Eirokausa labāko 16 komandu skaitu. 2014. gada novembrī pievienojās BK Ventspils un palīdzēja iekļūt Baltijas līgas finālā.

2017. gadā atgriezās Rīgas VEF, kur arī noslēdza spēlētāja karjeru ar uzvaru 2018.—2019. gada LBL čempionātā, izcīnot savu ceturto čempionu kausu.

 Latvijas izlase 
Kristaps Janičenoks ir pārstāvējis visu vecumu jauniešu Latvijas basketbola izlases. 1999. gadā viņš kopā ar Latvijas U-16 izlasi izcīnīja 5. vietu Eiropas čempionātā, kļūstot par izlases līderi un visa turnīra 2. rezultatīvāko spēlētāju (vidēji spēlē 23,5 punkti).Europe U-16 Championship 1999 — Statistical leaders — Points per game, fibaeurope.com, apskatīts  Lai arī Janičenoks ir spēlējis Latvijas U-18 izlasē, taču Eiropas čempionātos šīs vecuma grupas izlases sastāvā nav piedalījies, jo jau 17 gadu vecumā spēlēja U-20 izlasē. Kopā ar U-20 izlasi 2000. gadā viņš nekvalificējās Eiropas čempionāta finālturnīram.Europe U-20 Championship 2000 — Teams — Latvia, fibaeurope.com, apskatīts  Arī divus gadus vēlāk 2002. gadā Latvijas U—20 izlasei neizdevās kvalificēties finālturnīram, taču šoreiz jau Janičenoks ar vidēji spēlē gūtajiem 13,6 punktiem bija viens no izlases līderiem.Europe U-20 Championship 2002 — Players — Kristaps Janičenoks, fibaeurope.com, apskatīts 

Latvijas pieaugušo izlases sastāvā K. Janičenoks ir piedalījies sešos Eiropas čempionāta finālturnīros. 2005. gada Eiropas čempionātā viņš kopā ar izlasi turnīrā izcīnīja 14. vietu, ar vidēji spēlē gūtiem 13,3 punktiem kļūdams par izlases otru rezultatīvāko spēlētāju.Eurobasket 2005 — Teams — Latvia — Accumulated stats , fibaeurope.com, apskatīts  Divus gadus vēlāk 2007. gada Eiropas čempionātā Latvijas izlase ar K. Janičenoku ieguva 13. vietu Eiropā, šajā turnīrā viņš ar 15,5 punktiem jau bija izlases rezultatīvākais spēlētājs.Eurobasket 2007 — Teams — Latvia — Accumulated stats , fibaeurope.com, apskatīts  2009. gada Eiropas čempionātā Polijā Latvijas izlase parādīja diezgan vāju sniegumu, taču K. Janičenoka rezultativitāti tas neietekmēja: caurmērā gūstot 13,3 viņš kļuva par otru rezultatīvāko Latvijas izlasē.Eurobasket 2009 — Players — Kristaps Janičenoks , eurobasket2009.org, apskatīts  Pārstāvēja izlasi arī 2013., 2015. un 2017. gada Eiropas čempionātā.

2017. gadā noslēdza karjeru Latvijas izlasē.

 Sporta funkcionārs 
Pēc sporta karjeras beigām K. Janičenoks uzsāka funkcionāra darbu Latvijas Basketbola savienībā (LBS). Sākotnēji bija Latvijas basketbola līgu direktors, bet vēlāk uzņēmās atbildību par 2025. gada Eiropas čempionāta organizēšanu. 2025. gada februārī pēc satiksmes negadījuma izraisīšanas reibumā K. Janičenoks no amatiem LBS atkāpās. 2025. gada novembrī pirmās instances tiesa Janičenokam piesprieda viena mēneša cietumsodu, tiesību atņemšanu un 25 tūkstošu eiro naudas sodu.

 Privātā dzīve 
Bijis precējies ar Anniju Tumaševsku, ģimenē divi kopīgi bērni. 2023. gadā apprecējies otrreiz, ar ilggadējo draudzeni Ritu Rībenu (pēc kāzām Rita Janičenoka).

 Atsauces 

 Ārējās saites 

Kategorija:1983. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:Uzbrūkošie aizsargi
Kategorija:Latvijas sporta organizatori